
No perdem la sensibilitat i lluitem per conservar la nostra història, 
perquè en un futur ens puguem sentir orgullosos dels corberans 
que un dia es van donar les mans i van intentar salvar 


el que els avis dels seus avis els hi van deixar 


Joaquim Clua Julià 


"PEL PoBLE VELL DE CORBERA hi hauríem de caminar descalços, 
és un santuari." Carrers completament buits i cases enruna- 
des sota un sol radiant de finals de febrer i un cel blau en- 
teranyinat de núvols que el cerç ha desfilat. Som en un dels 
escenaris més dantescos de la Guerra Civil espanyola, en una 
comarca, la Terra Alta, que ha viscut aillada molt de temps. 
"Som la cinquena província", resumeix resignat Francesc Fer- 
ré, el jove enòleg del Celler Frisach. L'art apuntala el Poble 
Vell amb l'Abecedari de la Llibertat, començant per una A de 
forja, immensa, als accessos, per bé que la Ç, de falç, és la que 
guarda un significat més especial per a ell. "Les lletres han 
de portar a les paraules i d'aquestes n'ha de sorgir la frater- 
nitat." 25 artistes compromesos amb aquest objectiu en un 
monument únic i universal a la pau. 

"Els pobles no són pobres pels recursos sinó per la gent 
que hi viu." Rotund en les afirmacions, Ferré es deu al ter- 
ritori que l'ha vist néixer i exalta sempre la tradició pagesa 
familiar i els episodis cruents que al segle xx patien els cor- 
berans. "Totes les cases del Poble Vell feien vi per a consum 
propi, de la mateixa manera que elaboraven el pa. Les runes 
revelen els trulls enrajolats i les trulloles. Un home consu- 
mix una mitjana de 3.500 quilocalories avui en dia, mentre 
que abans en consumia 7.000. S'alimentaven amb un bon 
tros de pa, quatre figues, dos ametlles i dos avellanes, i un 
bon got de vi per agafar forces i treballar la terra", relata. 
"Fins dos anys després de la Batalla de l'Ebre ningú no va 


poder tornar a elaborar vi. Les vinyes de Corbera estaven 
arrasades. La gent del poble va sobreviure del reaprofita- 
ment de la metralla." 

Els estudis de primària i secundària els va cursar en dife- 
rents centres educatius de la Terra Alta (Ascó, Corbera d'Ebre 
i Gandesa) i l'especialització enològica, a l'Escola Jaume Ciu- 
rana de Falset, primer, i a la Facultat d'Enologia de la URV, 
després. "A Falset aprenc el com i a Tarragona, el perquè." A 
la seva targeta de visita hi diu amb orgull que és "pagès" i no 
hi falta el segell "sóc autòcton", que també trobarem estam- 
pat a les caixes de cartró de vi. Manté intacta la fidelitat als 
orígens, que és tan gran com el respecte que té a la terra. A 
la Cota 402 de Corbera d'Ebre, posició estratègica per albirar 
en 360 graus el paisatge agrest terraltí, reivindica els vins de 
trinxera i no és exagerat dir que commou els visitants amb 
un relat sincer abans d'iniciar-los al tast: "Us he d'ensenyar 
una cosa molt gran i espectacular. El que veieu aquí no es pot 
pagar amb diners." 

"El territori no passa de moda i els nostres vins hi tenen 
una relació molt estreta. És un vincle que es pot considerar 
clàssic, però hi és. Tenim cultiu d'olivera, d'ametllers i de vi- 
nya, també alguns presseguers. Som això, ni menys ni més", 
explica amb convenciment. Li agrada treballar a la vinya, as- 
segura que al laboratori no pot, però és de tarannà inquiet i 
entre el camp i el celler fa lloc per a la creativitat. "Sempre 
ens sorprèn a taula amb propostes de dibuixos i noms per a 


les etiquetes. Entre tots les discutim i decidim, però la seua 
opinió sovint s'imposa", confessa Antònia Llop, la mare. 

Ella és mestra i el pare, també de nom Francesc, pagès 
i professor d'autoescola perquè assegura que la terra "no 
dóna". El fill des de jove ha compaginat estudis i treball al 
camp i li han inculcat sempre la importància de formar-se 
per ser competent en el món de l'elaboració del vi i de l'em- 
presa. "El pare li deia que havia de saber per què ensulfa- 
tava", apunta la mare. El 2005, amb el suport dels pares, el 
Francesc i el seu germà Joan —que ara cursa el grau d'En- 
ginyeria Agrícola a Lleida—, decideixen iniciar per compte 
propi l'aventura d'elaborar vi. Fins aleshores havien portat 
el raim a la Cooperativa, de la qual el seu avi va ser un dels 
socis fundadors. 

"El celler és un lloc on s'elabora un aliment", afirma Ferré. 
Un altre santuari ple de silencis, màgia i escalf, entre trulls 
antics sota terra i les tines d'acer més noves. Sang de Corb, 
Rarme, Vernatxa, L'Abrunet, La Foradada... Paisatges i per- 
sonatges de la Terra Alta, reals i imaginaris, que recuperen 
valor amb el vi. El català terraltí, la seva llengua, dóna tipi- 
citat i singularitat al projecte, cosa que l'ha portat als restau- 
rants amb estrella Michelin de San Francisco, per exemple. 

Ferré ha mirat sempre de cara la imatge desoladora del 
Poble Vell. La recuperació de la memòria històrica és un 
deure pendent i la seva generació, els néts dels qui van patir 
la Guerra, se'n vol fer càrrec. Ha trobat en el vi una manera 


de no oblidar i d'homenatjar. És tan obstinat com rebel i no és 
casual que la imponent església vella de Corbera, entre cosits 
i forats dels enfrontaments bèl-lics, sigui l'escenari d'una 
de les nits més càlides del vi terraltí. A glops de vernatxa, 
sota l'eclipsi de la varietat autòctona, homes i dones d'arreu 
es retroben per fer costat als enòlegs de la Terra Alta que 
excel-leixen i que han entès les paraules de la poeta Joana 
Raspall, recollides a la J de l'Abecedari de la Llibertat, del Poble 
Vell: "Que mai a la terra hi hagi lloc per a l'odi i la guerra." 

"El nostre és un celler ecològic. Som pagesos, cultivem va- 
rietats autòctones. Si no valorem el que tenim nosaltres, qui 
ho farà2" 


"Els pobles no són pobres pels £7 


recursos sinó per la gent 
que hi viu" h 


Al número 26 de l'avinguda Catalunya 
de Corbera d'Ebre hi ha el Celler Fri- 
sach, que du el cognom de la família 
paterna. "De procedència centreeuro- 
pea, d'Àustria, com Domènech, March 
o Llambrich, tots acabats amb ch", ex- 
plica Francesc Ferré. I continua: "És un 
cognom estrany, n'hi deu haver un cen- 
tenar a tot l'Estat espanyol i tots amb 
vincle a Corbera." El celler és als baixos 
d'una casa que el 1930 tenia el mateix ús 
i que els seus pares van adquirir fa quin- 
ze anys perquè, segons explica la mare, 
es venia "conjuntament amb unes terres, 
que era el que volíem comprar". Només 
entrar, els ulls giren inevitablement cap 
als trulls antics de color vermell granat 
encara en ús, que són testimoni de l'ela- 
boració de vi a principis del segle XX. 


VII ORÍGENS 


"Si no vals per estudiar, a fer de pagès", havia sentit Ferré 
més d'un cop al poble. Lamenta el to amb què encara es 
parla d'un ofici que ha estat determinant per al país, per 
a la conservació de paisatge, la prevenció dels incendis i 
la producció de collites. Una professió que també és vital 
per a l'alimentació. "Als Estats Units els pagesos estan al- 
tament qualificats, però aquí els qui saben l'ofici són gent 
gran que es va morint", explica. "El risc és molt alt. Tre- 
balles dur tot l'any i no saps si una pedregada a final de 
temporada pot arruinar-te tota la producció. Nosaltres som 
pagesos de tota la vida, més de 200 anys dedicats a la terra. 
Però sabem que el vi no és només vi, és molt més. Hi ha 
molt valor afegit: és imaginació, creativitat, té un percentat- 
ge intangible molt alt", explica. Se'l veu còmode en aquesta 
faceta multitasca dins d'una petita empresa familiar. 

Amb aquests precedents familiars i sobretot pel con- 
venciment dels pares, aviat va veure que s'hauria de for- 
mar si volia treballar la terra. "Si no estàs preparat, no 
vingues al tros", li deien a casa. "Si has de fer anar la mà- 
quina d'ensulfatar, no servix només que conegues la me- 
cànica, el més important és el perquè del seu ús", insistia 
sempre el pare. 

Del món rural no se n'ha desconnectat mai, a diferència 
de la tendència natural de part de les últimes generacions. 
Els estudis de primària els va cursar fins a quart a Ascó, 
a la Ribera d'Ebre, i els va finalitzar a Corbera mateix. La 
secundària, a l'IES de la capital terraltina, Gandesa. Un en- 
torn plàcid i amable, immediat al camp, que l'ha portat a 
aprendre tantes coses com a l'escola i a casa. "Quan érem 
petits jugàvem a construir cabanyes entre vinyes. Després 
d'hores d'entretenir-nos, quan ja estaven fetes, les tiràvem 
a terra", recorda amb innocència. 


Des de molt aviat ha tingut clar que "els pobles no són 
pobres pels recursos sinó per la gent que hi viu" i és pro- 
bablement aquesta afirmació la que l'ha dut a superar-se 
constantment i adquirir el saber fer que vol deixar a Cor- 
bera d'Ebre. "Vas a vendre vi, no fum. Vas a vendre la his- 
tòria de la teua família. És molt important transmetre-ho i 
d'això se n'ha de saber, també." 

Els anys d'adolescència no han estat exempts de rebel- 
lia. S'intueix per la seva manera de ser clara, directa i va- 
lenta. Ho confirma la mare, que és al celler etiquetant amb 
imatge renovada L'Abrunet, satisfeta que el seu fill hagi 
sabut canalitzar aquest caràcter a través d'una professió 
que l'omple. "El iaio patern portava el cooperativisme a 
la sang, es prenia molt a pit els acords de les assemble- 
es, però en acabar els estudis de Francesc vam veure que 
la viabilitat era muntar una empresa familiar", comenta 
l'Antònia. 

"Volia treballar a casa perquè veia que hi havia mol- 
ta faena i pensava que estudiant una carrera a Tarrago- 
na només podria tornar a Corbera a ajudar els caps de 
setmana." La preocupació era atendre primer les neces- 
sitats familiars, però els estudis van haver d'imposar-se 
per afrontar la vida al camp en les millors condicions. A 
l'Escola d'Enologia Jaume Ciurana de Falset va aprendre 
el com i a la Facultat d'Enologia de la URV a Tarragona, 
el perquè de les coses. Al poble en va descobrir tantes 
d'altres relacionades amb valors com la humanitat, el res- 
pecte, el civisme i la concòrdia. I és aquí on apareix per 
primer cop en la conversa el pintor Jesús Pedrola, l'únic 
artista resident al Poble Vell, el motor de la seva recupe- 
ració. Ell és qui va impulsar el mural infantil de mans es- 
tampades sobre fang i cercles de colors diversos. Ho va 


fer des de la Casa de Cultura de Corbera i ara l'obra dóna 
la benvinguda al Poble Vell. Convida tothom a homenat- 
jar els corberans. Disset anys separen la mà del Francesc 
enòleg de la mà de fang del nen entremaliat que va ser, 
que està estampada sobre un verd que segurament ja el 
feia albirar un futur esperançador per a la comarca. El pas 
del temps li ha donat expertesa i seguretat. Confiança en 
els corberans i en La Foradada. Deu anys després del seu 
primer vi al Celler Frisach, el 2015 ret homenatge al poble 
que l'ha vist néixer, a la imatge d'edificis de planta alta, 
foradats de petites finestres. "La Terra Alta és una joia que 
és a 300 metres sota terra. Cal encara un temps per veure- 
la tallada, com ara està el Priorat", sospira. 


14. VI Il ORÍGENS 


e He après que no calen secrets, 
que cal compartir informació 
i coneixement, perquè pots 
seguir els consells d'altres, 
però el teu raim és només teu 


"Els d'Enologia són uns estudis molt atractius. Part dels 
companys de classe de la meva promoció eren o bé pagesos 
de diferents zones vitivinícoles, de les més reconegudes, o 
bé estudiants de Farmàcia i Economia que passaven al se- 
gon cicle", explica. "Tenia fins i tot una companya que no 
va poder entrar a cursar perfumeria a París i va apuntar- 
se a Enologia, però no li agradava netejar la premsa." El 
glamur associat a la figura de l'enòleg s'esvaeix quan un 
els mira les mans i certifica que és una feina plaent però, 
tanmateix, dura. "La gent només en veu la part bucòlica. 
L'enologia s'ocupa de diferents aspectes i et pot tocar fer 
de tot quan vas a treballar. Jo únicament dic no al labora- 
tori. En els cellers mitjans i petits, que per altra banda són 
la gran majoria a Catalunya, has de ser un tot terreny, has 
d'estar preparat per ser dins la premsa amb un compressor, 
però també per rebre visites i comunicar el teu producte." 
No li falten raons a Ferré quan assenyala l'ampli ventall de 
feines que comporten uns estudis plenament consolidats a 
Tarragona. 

Recorda companys de viatge com l'Anna Rovira, enò- 
loga a Capçanes, Agustí Torelló, a AT Roca, i l'enòleg Da- 
vid Barrieche, que va compartir experiències enològiques 
amb Toni Sànchez, d'El Solà d'Ares, i ara té nous projectes 


VII URV 


professionals en el món del vi i l'oli a Vins i Olis Sufier, a 
Ginestar, a la Ribera d'Ebre. 

"Quan estudiava a Falset, recordo que eren els anys del 
boom del Priorat i per allà hi passava tothom." Es refereix a 
les aules de l'Escola d'Enologia Jaume Ciurana, on encara 
hi ha en actiu professionals que el Francesc valora com Toni 
Alcover, expresident de la DOQ Priorat. 

A la Universitat, en canvi, va fer els grans descobri- 
ments en el món de l'enologia que l'han acompanyat fins 
ara. Qualifica d'excel-lents les classes de Francesc Fort 
Marsal, amb qui va aprofundir en la biologia vegetal. "Allà 
vaig entendre el que anava a aprendre. Quan coneixes com 
funciona el motor d'una planta, ja ho saps tot." Van ser cinc 
anys d'estudi, primer Enginyeria Agrícola i després, el se- 
gon grau d'Enologia ja a la facultat nova del campus Sesce- 
lades. "Hi havia dies que acabava tard, a les 9 del vespre, 
perquè des de tercer d'Enginyeria vaig començar a fer al- 
gunes assignatures d'Enologia, així que es pot dir que vaig 
fer les dues llicenciatures alhora." 

Després de l'etapa d'estudiant, que sempre va compagi- 
nar amb la feina de pagès, ha trobat una tranquil-litat rela- 
tiva i s'ha abocat en cos i ànima al Celler Frisach. "Ara em 
dedico exclusivament al celler. La vinya m'agrada molt, és 
una passió, i també anar a vendre." Viu la seva feina els 
365 dies de l'any, a excepció del 14 al 18 d'agost, coincidint 
amb sant Roc i la Mare de Déu d'Agost: "Aquests dies són 
sagrats, no responc ningú." En tota aquesta trajectòria, que 
ja dura una dècada, assegura haver après de molts altres 
companys, per exemple de l'enòleg Jaume Clua, quan era 
al capdavant de la Cooperativa de Bot, durant una verema 
a l'estiu, i també del professor i viticultor Agustí Villarroya, 
ara ja jubilat. Recorda una etapa intensa al seu costat tant a 


lINCAVI de Vilafranca com al de Reus estudiant varietats, 
tractaments, maneres noves de cultivar, diferents tècniques 
de tractar el cuc del raim. "Nosaltres n'havíem de fer el 
seguiment, de manera que vam voltar tot Catalunya, des 
d'Espolla fins a Lleida." Van ser dos mesos d'estiu també 
de molta intensitat. Assegura que plegava a les 3 de la tarda 
de Vilafranca i tornava corrents cap a Corbera per entrar el 
raim al celler, en plena verema. "Em vaig aprimar 15 qui- 
los." "La teoria és fonamental, però fa falta molta pràcti- 
ca. Hauria de ser obligatori per aprovar passar un any al 
Centre Experimental Mas dels Frares, treballant la vinya", 
reflexiona. 

"Quan entres al sector del vi, saps que és un món molt 
gran però també penses que te'l vols menjar", explica quan 
li demano per un enòleg que l'hagi marcat personalment 
i professionalment. Considera Jaume Clua el seu mentor, 
que li va dir que tothom pot fer bons vins com a manera 
subtil de posar-li els peus a terra. "És de Corbera i és una 
persona planera. D'ell he après també que no calen secrets, 
que cal compartir informació i coneixement, perquè pots 
seguir els consells d'altres, però el teu raim és només teu", 
afirma amb bon criteri. "Els primers temps va estar molt 
a sobre meu i ara li demano cada any que passi pel celler 
a tastar. Hi ha una molt bona relació, des dels inicis, quan 
vaig fer pràctiques a la Cooperativa de Bot i em va donar la 
responsabilitat de les microoxigenacions. Que confien en tu 
als inicis tampoc s'oblida." 

És l'aprenentatge que més l'ha marcat després del pas 
per la URV de Tarragona. Amb el degà actual de la Facultat 
d'Enologia, Joan Miquel Canals, hi ha tingut un contacte 
recent perquè el seu distribuidor a Califòrnia, Andrevv Yan- 


dell, de Trumpet V/ine, estava molt interessat a conèixer on 
havia après el Francesc a fer un vi que considera excel-lent. 
"El degà li va explicar la història de la Facultat d'Enolo- 
gia, la forma d'ensenyar els alumnes i el va advertir que a 
les classes s'aprèn a ser metòdic, que és la base per gestio- 
nar els coneixements generals. S'adquireixen els fonaments 
científics, però és després fora on s'han de posar en marxa", 
recorda. En aquest sentit, comenta que l'enologia evolucio- 
na molt ràpidament i reconeix que totes les innovacions es 
coneixen a l'aula però sobre paper: "A la Universitat la base 
sempre és la mateixa, però van sorgint noves tècniques i 
aparells. No ens van fer, per exemple, cap incidència en el 
reg i això és clau. Em consta, però, que hi ha voluntat d'a- 
daptar-se als canvis. El degà ens va fer constar la voluntat 
d'incloure en l'àrea de viticultura més diversitat." 


Andreu Yandell (Irumpet Vine): el Francesc em va portar 
a conèixer al degà de la URV quan l'hi vaig demanar: em 
va semblar un lloc perfecte com a viver de nous projectes 
relacionats amb el vi. Estem en plena revolució del vi espa- 
nyol, i les varietats pròpies i les vinyes velles estan captant 
l'atenció que es mereixen de la nova generació. Estic segur 
que el Francesc, l'Albert Canela o la Mariona Vendrell us 
ho podran explicar: no és fàcil trencar el motlle, però ara 
que ja ho han fet l'èxit els arriba de seguida. Blasfemen de 
l'última tecnologia i opten per tornar a la vitivinicultura que 
practicaven els seus rebesavis, per tornar a les seves arrels. 


Trumpet Vine és una empresa jove que es dedica a la im- 
portació i distribució de vins i que té la seva base a San 
Francisco (Califòmia). Dono a conèixer vins elaborats de 
manera sostenible, amb una mínima intervenció, a aficio- 
nats de l'àrea de la badia de San Francisco i de més en- 
là. Em t'umpeiine com/S 


Francesc Ferré és conscient que, com en tots els estudis, 
l'autoaprenentatge és un grau però també està segur que 
primer s'ha de tenir "clara la base científica". Deu anys des- 
prés de passar per la URV, assegura haver après que "cada 
any és un món". "L'aprenentatge és permanent, treballar 
amb varietats d'aquí implica buscar la marca de la casa, 
la màxima tipicitat, però no és fàcil perquè cada anyada 
les circumstàncies varien. És complicat, fa pocs anys encara 
que m'hi dedico, però el que tinc clar és que he après molt 
a escoltar altres persones de diferents zones, enòlegs i pa- 
gesos. I sé que mai ningú no té tota la raó." 


tampoc madurem — 
m la fruita ni el blat. 
erds i durs serem 
dallats pel temps" 

"Les mans, que et semblaven tan inútils, 
ara són sarments per al foc" 


Montserrat Abelló 


Què et diuen les teves mans2 
Són plenes de senyals y 


lles d'un altre enòleg2 
De quin7 Si les té destrossades, 

vol dir que s'ho curra, que treballa 

la terra, que xafa el raim amb les mans. 
És el segell d'identitat dels enòlegs, a una 
hora lluny pots veure qui verema, 
qui ho viu, qui da P 


lles d'un sommelier2 
Moviment, els sommeli 


lles d'un professor2 
Hi veig ciència. Són rigoro 


lles d'un crític de vins2 : 
Haurien d'estar brutes de tinta i té é de recórrer el 
territori per conèixer viticultor. Per criticar la faena 
d'un altre has d'estar a la seva pell. Jo li diria: "Et dei- 
Xo dos tires de raim i aquests dos dipòsits, i fes el que 
pugues amb les mateixes condicions que jo i després 
critiquem-ho plegats." 


I VI l PROJECTE DE VIDA 


e Tenim el plaer d'embotellar 
el temps 


"El vi és un aliment per obtindre plaer i el nostre és un pro- 
jecte de vida que es fonamenta en la recerca de la màxima 
qualitat i en l'ecologia." A la Terra Alta es concentra el 9075 
de la producció de vernatxa blanca de tot Catalunya i el 
337, de la producció mundial. Celler Frisach fa bandera de 
la varietat autòctona, però també reivindica l'elaboració de 
negres. 

"Sempre explico que hi ha tres tipus de vins, els vaca 
lletera, que et donen poc marge però tenen una rota- 
ció alta, els cascavell, que són els que sonen i qui els vol 
comprar ha de venir al celler, i els vins estrella, que es ve- 
nen sovint a l'estranger i dels quals fem poca producció. 
Aquests últims són els top." Té clar que ha de repartir joc 
entre aquestes tres categories i cada referència és elabora- 
da conscientment per obeir a una d'elles. "Hem de fide- 
litzar el client amb el contacte directe i molta flexibilitat", 
explica Francesc Ferré al costat de la mare, Antònia Llop, 
que compagina la feina de mestra a l'escola Doctor Ferran 
de Corbera amb l'ajuda que calgui al celler. El dia que ens 
trobem, col-labora a etiquetar. "Si ens truca diumenge a la 
tarda el Josep del Perelló que li falta vi, agafem el cotxe i 
hi anem", reconeix amb satisfacció. "I fins fa quatre dies 
etiquetàvem a mà, una a una cada ampolla. Imagineu-vos 
quina feinada. Ara per fi hem pogut comprar una mà- 
quina." "Els meus Reis són els dipòsits d'acer", diu entre 
somriures el Francesc. Les inversions es fan amb compta- 
gotes i el projecte familiar sempre és el primer a la llista 
dels desitjos. 


"Tenim una explotació agrària, som pagesos, però al 
mateix temps empresaris, i hem de buscar el màxim ren- 
diment del nostre projecte. Sempre ens fixem l'horitzó ben 
lluny, però és el mercat el que et posa a lloc", comenta. Can- 
sat de veure com la família cobrava per sota del cost el preu 
dels fruits que obtenien del camp, va decidir emprendre 
l'aventura de fer vi per compte propi. "La vernatxa la ve- 
níem a 9 cèntims d'euro i vam deixar de vendre el raim a 
tercers", explica. Toca moure's. Invertir tendències. Té ben 
present l'arxiconeguda sentència de Sigmund Freud: "Si 
vols alguna cosa nova, fes una cosa diferent." 

"Nosaltres estem contents perquè veiem els dos ger- 
mans liderant el negoci", explica la mare. I afegeix: "És una 
faena sacrificada, però quan la fas amb plaer dóna goig, 
com ara anar a Tortosa al Paiolet a dur caixes de vi quan en 
fan falta, encara que sigui cap de setmana." 

El 2005 va entrar el primer raim veremat al celler, a 17 
graus, i durant dos mesos el van deixar amb la brisa als 
dipòsits de ciment. "Vam tenir una molt bona collita i pro- 
ducció, però tot estava per fer i va ser un repte vinificar. 
Vam haver de recuperar els dipòsits a corre-cuita. Teníem 
una desrapadora molt vella i durant dos o tres anys ens ho 
van haver de deixar tot." Les aventures de la primera cam- 
panya ara són anècdotes, però les van viure amb patiment. 
Els baixos de la casa eren, igual com a la majoria del poble, 
el típic corral per a animals que ràpid van reconvertir en 
celler. El pare va fer espai al soterrani amb l'excavadora per 
emmagatzemar els vins i facilitar les tasques d'etiquetatge 
i estoc. "Estem contentíssims amb la perspectiva del temps, 
però han estat anys d'esforç i sacrifici", explica l'Antònia. 

Celler Frisach arriba al desè aniversari sense fer soroll, 
amb discreció i determinació, com ha fet en els darrers 


anys. Per commemorar-ho presenta La Foradada, un vi na- 
tural de vernatxa blanca. Es de producció molt limitada, 
només 3.000 ampolles que sommeliers de prestigi com 
Cèsar Cànovas, de Monvínic, ja han tingut el privilegi de 
tastar mentre s'acaba d'afinar en tina d'acer. "És un vinàs, 
boníssim. Estava espectacular. El Francesc és un enòleg 
amb molt de criteri, que es fa moltes preguntes. És humil, 
té passió per la terra... Al cap i a la fi, els bons elaboradors 
de vi tenen aquest mateix denominador comú." 

Li admira la coherència que ell mateix manifesta quan 
parla de la tendència dels vins naturals: "No deixa de ser 
un vi. Penso que per fer bé les coses sempre s'ha de ser 
ecològic a la vinya. Però cal dir, també, que no tot s'hi val. 
Si un vi natural té un defecte, no és un bon vi. Hem de fu- 
gir de modes i d'esnobismes, les coses s'han de fer perquè 
s'hi creu i perquè es poden demostrar", raona seriós. "La 
Foradada és un vi natural en què busco l'amplitud de la 
varietat, els orígens, mentre quea la vernatxa de L'Abrunet 
hi cerco la longitud. És un vi que pot aguantar entre cinc i 
vuit anys." Per bé que La Foradada és un vi sense sulfits, 
Ferré s'aventura a dir que totes les seves referències "són 
naturals. Hi identifiques el paisatge, les olors que sents en 
tombar per la vinya: la pinassa, el timó, el romer.... Defenso 
que tot sigui autòcton i autònom." 

"A casa som com una pedra : a la sabata, el que aquí en 
diem tocar el potet a tot arreu", m'adverteix el Francesc 
en una segona conversa sobre el vi natural. "És cert que 
la vernatxa és oxidativa i que quan la mires ja es fa malbé, 
però volia desmitificar-ho, perquè si treballes d'una mane- 
ra acurada pots tenir un resultat positiu per a un vi sense 
additius", comenta. "Pensava que, si no ho provava, no 
ho sabria mai i per això vaig decidir treure al mercat La 


Foradada. Volia veure quina és la meva base, saber que si 
no feia servir res, tenia aquest resultat. A partir d'aquí, als 
altres vins també busquem la personalitat i que siguin de 
finca." Així, doncs, veu en La Foradada rusticitat però amb 
elegància. "És com si agafes unes pedres i les vas ajuntant, 
tens una cabana amb bòbila". L'enòleg Jaume Clua, el seu 
mentor, explica que aquest vi fuig del tòpic, després d'ha- 
ver-lo tastat dues vegades i en temps diferents del dipòsit. 
"És correctíssim. Està fet amb raons tècniques perquè la 
conservació cobrisca els mínims i més. És molt bo. El con- 
cepte de vi natural em sembla que està mal explicat i mal 
entès. La bona viticultura convencional ja treballa amb ni- 
vells de sulfurós baixos. A partir d'aquí, és cert que els vins 
naturals tenen característiques especials i diferenciadores, 
però cal passar primer el filtre de la qualitat i de la perdu- 
rabilitat. N'hi ha que estan oxidats o que els canta la volàtil. 
Penso que amb els vins naturals s'ha d'anar amb compte i 
abans caldria que fossen francs i correctes", comenta. 


e Quan beus vernatxa, estàs 
tastant Terra Alta. Es produeix 
una connexió entre el producte 
i l'origen 


"L'abrunet és com en diem a Corbera de les orenetes i la dar- 
rera novetat que presentem és el canvi de nom i imatge dels 
Frisach Cupatge i Selecció. La nova etiqueta és la il-lustració 
d'un pagès que té ales i vola per vendre la Terra Alta arreu." 
Mira amb delicadesa les noves etiquetes de les dues prime- 
res referències que va elaborar i que tot just s'acaben d'eti- 


quetar. Tocava fer-les de nou i, en aquest cas, no ha volgut 
perdre l'oportunitat de col-laborar amb un expert de l'art. 

Vaig conèixer el Francesc a la Biblioteca de Móra d'E- 
bre amb motiu d'una lectura il'lustrada a càrrec d'Elisen- 
da Roca i un servidor", explica l'il-lustrador Ignasi Blanch. 
"L'Elisenda llegia el text del llibre 1714 de Jordi Sierra i Fa- 
bra que vaig il'lustrar i poemes d'autors diversos, alhora 
que jo feia il-lustracions de gran format", recorda. Reconeix 
Blanch que a partir de la seva intervenció al projecte East 
Side Gallery sobre el Mur de Berlín l'any 1990 —era l' únic 
representant de l'Estat espanyol— li han plogut propostes 
per dibuixar en directe i en gran format. Móra en va ser un 
dels exemples i també les parets de l'Hospital Infantil de la 
Vall d'Hebron. 

"Després de veure'ns actuar, el Francesc ens va convi- 
dar a tastar els seus vins a la Cota 402 de Corbera d'Ebre, 
des d'on es pot veure un paisatge magnífic. És un dels llocs 
més emblemàtics de la Terra Alta." L'enòleg els va dur a 
casa, segons les seves paraules, el més gran que pot ense- 
nyar. Aviat no va trigar a tornar a buscar el contacte d'Ig- 
nasi Blanch: "Va visitar-me al meu estudi de Barcelona i em 
va proposar fer la imatge dels nous L'Abrunet. Immediata- 
ment i davant seu vaig crear la imatge que l'endemà ja va 
rebre per adaptar a l'etiqueta dels vins." Es van entendre a 
la primera i l'Ignasi ho certifica dient: "Em va agradar molt 
la idea perquè es tracta de vins ecològics i del resultat d'un 
celler familiar petit, com també pel fet que una persona tan 
jove com el Francesc mostri un coneixement profund de 
la seva terra, un contacte directe amb la natura i una pre- 
disposició absoluta a fer créixer el projecte personal." Ara 
Blanch ha tornat a la Cota 402 per veure volar L'Abrunet i 
tastar els vins que presumeixen d'una etiqueta plena d'art. 


"És com le petit vigneron de la France, els vins de garatge ja 
tenen aquest tipus d'etiquetes amb il-lustració, nosaltres 
som petits viticultors de la Terra Alta i penso que la imatge 
s'hi escau", relata l'enòleg. "De nit tanco els ulls però no 
dormo. Quan se'm va ocórrer la idea em va fer content però 
després no parava de rumiar i donar-hi voltes. Al final pen- 
so que hem fet un salt qualitatiu: teníem bon producte però 
faltava l'embolcall. Ara és més proper, crida més l'atenció, 
ens ajuda a obrir mercat." 

L'Abrunet són dues referències especials, les primeres 
del celler i un fidel retrat de les varietats de la DO Terra 
Alta. 

Rarme és un vi escumós creat, segons diu, "en memòria 
de les iaies de casa nostra. Un vi fet i pensat amb el cor. Únic, 
irrepetible, arrelat ben fort a la terra, treballat com ho feien 
elles i presentat en la llengua que parlaven elles i que parlam 

encara. És un escumós de vernatxa blanca que expressa els 
lligams a una regió, a uns orígens, a una identitat, a una his- 
tòria marcada, que dóna el caràcter de la nostra gent. Conté 
l'instint més profund de la nostra terra. Com elles." 
Vernatxa és el nom amb què es coneix el cep a la Terra 
Alta. Segons Ferré, "dóna caràcter, singularitat i l'esperit" 
als vins. Profundament defensor de les varietats autòcto- 
nes, l'enòleg terraltí defineix a l'etiqueta aquest vincle: "La 
varietat més arrelada, l'instint més primari de la nostra 
gent. Una vinya que ha perdurat al llarg de la història, ver- 
ge, salvatge i marga, com els paratges de la nostra terra. Te- 
nim el plaer d'embotellar el temps." I ha volgut tornar als 
orígens, elaborant la vernatxa blanca com els avantpassats, 
un vi brisat i de carretell. "Volia expressar la Terra Alta, la 
veig i la bec", comenta. De la mateixa manera, també re- 
cupera tècniques de vinificació antigues. És un homenatge 
constant als avantpassats. 

Amb motiu del 75è aniversari de la finalització de la Ba- 
talla de l'Ebre, amb una presentació en ple estiu al Poble 
Vell de Corbera, neix un vi d'etiqueta i nom que corprenen: 


25/juliol/1938..cel ras i oratge sec. 

Sol de justícia, aquella que tardarà en arribar. 

Creixen brots massa tendres, 

poc enfustats, no s'esperen allò que vindrà. 

Retronen les valls, se baden les pedres, olor a terra 

cremada. 

Volades de corbs que tapen lo cel, fugen en desbandada. 

Ceps marcats en metralla, estan verolant, 

i sense adonar-se'n agafen lo color de la sang, 

espectants davant l'amarga baralla. 

Tornen los corbs i tot està erm, 

a cops de sol i de llom rebroten de vida. 

Lo vi fa sang. TERRA ALTA 

12 mesos de Carratell Denominació d'Origen 

Sóc AUTòctoN ll gram 

Garnatxa negra / peluda, Samsó 


Conté sullts: Contiene sulfitos - Enthàlt sulfits 
Contains subhites - Contient des 
suites Bevat sulftten: Innehàller sulfte 
Indeholder sulfter: Sisltàà sulfiteja 
RE3703200-CAT : Produet of Spain - 


Un text colpidor que reforça el vi de vernatxa i carinye- 
na Sang de Corb, que passa un any en bóta acabant de per- 
filar l'accent que el productor li vol donar. És el més emotiu 
dels vins en homenatge als jornalers caiguts a la Batalla de 
l'Ebre. "És fresc amb concentració, complexitat i subtilesa 
alhora", explica mentre tastem encara a la tina com s'està 
iniciant el procés cap al perfil de vi que imagina. És un vi 
que recorda que les vinyes de la comarca han estat regades 
amb sang, les de la Guerra Civil espanyola, que va farcir de 
mines i misèria el territori. "Són vinyes de 65 anys on crei- 
xen unides varietats de vernatxa negra, peluda i carinyena, 
nosaltres passem el vi per bóta per domesticar la rusticitat 
però mai per agafar els gustos d'un altre país." Al Celler 
Frisach defensen l'elaboració de vi de varietats negres i as- 


seguren que "els vents de cerç i garbí ajuden a ventilar, evi- 
tar humitats i facilitar l'elaboració de raim. Amb les nostres 
referències volem portar la Terra Alta al món", assegura. 

"Cada dos o tres dies passo a tastar tots els vins, és un 
indicador de l'evolució. Hi ha sorpreses increibles d'un dia 
a l'altre." No perd pistonada al celler com tampoc a les di- 
ferents finques, que repassa tot sovint amb el pare, viticul- 
tor. Les vinyes són pròpies, algun tros arrendat i els altres 
de propietat. Li agrada dibuixar des de la Cota 402 el mo- 
saic que compon el seu projecte. La vernatxa blanca surt de 
la finca El Quart, que té aquest nom perquè es triga quinze 
minuts a arribar-hi des del poble. És de terreny argilós cal- 
cari i pedregós i a la part alta, de panal, característic de la 
Terra Alta. Hi elabora L'Abrunet i la Vernatxa. A la finca El 
Molí de la Vila hi tenen la vernatxa negra amb el sòl tot de 
panal. "Són les millors vinyes que tinc", sentencia. A la Vall 
de Canelles hi ha la vernatxa negra més alta, en argila, i a 
la Creveta, la carinyena. "És una finca molt antiga i segura- 
ment el nom era creueta." La que visitem té un encant espe- 
cial, s'anomena D'allà el Riu i hi ha vinya vella mesclada de 
vernatxa, vernatxa peluda i carinyena, des d'on és possible 
endur-se una fotografia de postal de Corbera d'Ebre. 

Com el circell que s'aferra al cep al logotip de Celler 
Frisach, el Francesc s'abraça a les diferents referències que 
ha parit. Els dóna vida. "A L'Abrunet negre jugo amb l'o- 
rografia i els temps de maduració diferents de la carinyena 
i la vernatxa perquè són varietats de cicle llarg i curt res- 
pectivament. Busquem la reunió del ying i el yang, la part 
més madura i la més verda. El vi passa al ciment i durant 
cinc mesos fem moviments amb les mares. Busco color i 
concentració, elegància, senzillesa, fragilitat, fluidesa." Li 
agrada explicar el procés que segueix cada vi i ressaltar que 


dues collites mai no són iguals. "És igual com les taronges 
o qualsevol dels nostres fruits, els presseguers o els cirerers 
que tenim a la vora. El clima és determinant per al ritme i 
la maduració", sentencia. 

La tipicitat no és només el sòl, la varietat, el clima i la 
mà de l'home. Al Celler Frisach s'hi afegeix un cinquè com- 
ponent: la llengua. "Qui perd els orígens, perd la identi- 
tat", afirma sovint el Francesc. Des dels inicis va tenir clar 
que volia conservar el parlar de Corbera, el català terraltí, 
i va contactar amb Pere Navarro Gómez, doctor en Filolo- 
gia Catalana per la Universitat Rovira i Virgili, per adaptar 
els textos dels seus vins a la normativa: "Quan ell em diu 
qui és i es presenta i em pregunta com havia d'etiquetar 
Rarme, el vi amb què homenatja les dues àvies, vaig te- 
nir una sorpresa molt agradable." Escriure amb la llengua 

colloquial pròpia de la Terra Alta va satisfer el professor 
Navarro, autor del llibre Aproximació geolingiúiística als par- 
lars de la Ribera d'Ebre i director de la tesi doctoral d'Olga 
Cubells Bartolomé Els parlars de la Ribera d'Ebre. Un estudi 
geolingiiístic. "Sempre he pensat que la manera de parlar 
de les persones forma part de la denominació d'origen, és 
més, la denominació d'origen més immediata de les perso- 
nes és la llengua. Quan algú parla indica qui és", reflexiona 
Navarro. l afegeix: "La llengua és un patrimoni immateri- 
al i vaig creure des de l'inici que combinava molt bé amb 
l'etiquetatge d'un vi de la DO Terra Alta. Celler Frisach ha 
combinat patrimoni material, el vi, amb immaterial, la llen- 
gua." 

Pere Navarro recorda que va conèixer primer Antònia 
Llop, mare del Francesc, en un curs d'estiu per a mestres a 
la Terra Alta i quan ell li va parlar de la voluntat d'etiquetar 
amb el català parlat, la mare li va suggerir que s'hi posés en 
contacte. "Em va fer moltíssima il-lusió i que jo sàpiga és la 
primera vegada que un celler ho fa. El Francesc és agosarat 
per dues coses, per dedicar-se a la pagesia i al vi sent tan 
jove i per fer una aposta clara a l'etiqueta amb la llengua. 
És molt valent", relata el filòleg. Tot i que no són amics per- 
sonals, Navarro se sent molt lligat al Celler Frisach, fins al 
punt que es va encarregar de presentar el vi Sang de Corb: 
"Em vaig sentir molt a gust a l'acte i amb el projecte, un vi 
que homenatja els corberans, les persones que van donar la 
seva vida per la democràcia." Afegeix que la tipicitat que 
marca la llengua parlada "dóna molt de simbolisme al pro- 
jecte" i té "més valor encara que una persona jove ho faci 
i tingui aquesta sensibilitat". Explica que com a professor 
a la URV diu als alumnes que sempre s'hauria de partir 
d'ensenyar a la canalla la llengua varietal de cadascú, en 


lloc de fer-ho amb l'estàndard. "No s'ha de desprestigiar 
la llengua oral. No hem d'oblidar que quan aprenem una 
llengua ho fem oralment, després ja vénen la lectura i l'es- 
criptura, però de petits parlem amb família i amics en el 
registre col-loquial." Com que no passa així, considera que 
Ferré ha fet un acte de transgressió en el bon sentit de la pa- 
raula i ha adoptat aquesta visió suggerida de la llengua per 
fer més proper el vi. Pere Navarro, nascut a Cambrils però 
amb ascendència paterna a Tivissa, coneix des de sempre el 
català occidental. "És un parlar particular com el que tenen 
totes les comarques. Però tècnicament i, com és propi a les 
Terres de l'Ebre en general, és una llengua que no és homo- 
gènia. Té trets tortosins i lleidatans. A la zona de Corbera hi 
convergeixen totes dues característiques." 

L'Abrunet —l'oreneta— és una nova picada d'ullet a 
l'aposta identitària de la llengua parlada terraltina. Orgu- 
llós de sentir-ho, Navarro sentencia: "Això cohesiona la 
comunitat. Les formes lingúístiques que en un principi la 
majoria de gent té com a inferiors, es revaloren. Ningú no 
s'ha de sentir ciutadà de segona per la llengua." 


ee Si tens la terra viva, tens vins vius 


"La font de Santa Madrona, el que és difícil soluciona", 
explica el Francesc de camí cap a l'ermita del poble, men- 
tre insisteix que la seva és una implicació total en la vida 
cultural del poble de Corbera. "Participo al correfocs, sóc 
membre de la comissió de Sant Cristòfol." De tornada de 
l'ermita, punt de trobada per festa major, ens aturem a la 
finca d'Allà el Riu. 

Vernatxa, vernatxa peluda i carinyena mesclades. Vi- 
nyes velles, de més de 65 anys, podades fa setmanes. Som al 


febrer però aquí poden abans de Nadal. "Al sud d'Europa 
hi ha hagut sempre el problema de l'esca, que són més de 
65 fongs junts que es carreguen el sistema vasconductor de 
la vinya. Es contagia per tenir la ferida oberta i allí entren 
les espores dels fongs. Per això podem aviat i ara la ferida 
ja està totalment tancada. No hi ha problema que comence 
a fer bon temps", explica didàcticament. "S'ha de ser molt 
curós a la vinya. Hi ha malalties que passen no només per 
un tall sinó també per l'ambient i, per tant, hem de ser molt 
estrictes amb la terra", afegeix per acabar dient que s'ha de 
tenir "una bona base per fer el millor raim de la comarca". 

Coberta vegetal i ceps envoltats de fòssils, trèvols, vi- 
oles, lleguminoses... La tarda s'ha tornat fosca però la bi- 
odiversitat a la vinya li dóna color. El de Corbera és un 
paisatge agrari que componen oliveres, ametllers, alguns 
presseguers i vinya. "El pare ha estat sempre molt consci- 
ent que si vols viure de la terra, l'has de tractar bé, sempre 
de la manera més natural possible." Els borrons són encara 
secs, no hi ha símptomes del plor, un dels moments més 
emocionants del trànsit de l'hivern a la primavera. "Fins 
que el sòl no estigui a 12 graus de temperatura, la vinya no 
plora. Amb l'augment de la calor, s'activa el sistema enzi- 
màtic i per la ferida del tall en surt la saba", explica amb 
precisió l'enòleg. 

"Aquest tros de vinya el tenim llogat a un senyor gran. 
Li vaig dir que ja li portava jo perquè d'aquí en podia sor- 
tir un vi d'alta gamma." Als peus de l'emblemàtica serra 
de Cavalls, mil ceps de tres varietats plantades en vas que 
testimonien el passat vitivinícola de Corbera. Al fons, im- 
ponent, hi ha una fotografia impagable de La Foradada. 


Parlem dels pagesos com a conservadors del paisatge i 
Francesc Ferré afegeix: "Eviten els incendis també i ajuden 
que les zones deprimides tinguen activitat econòmica." 

e Tot comença a la vinya, l'origen és 
al cep, tot i que hi ha gent que hi 
viu de cul, com també hi ha vins 
sense ànima 


Trasllada a tothom l'energia que li dóna la vinya i és cons- 
cient que té "una faena molt xula". Desimbolt, solta enmig 
d'una rialla: "Ajudem que la gent perda la consciència." 
Dinem plegats a Corbera i al restaurant canvien les copes 
per poder tastar L'Abrunet blanc. "Al lineal de Lidl no puc 
defensar aquest paisatge, per això m'interessa tenir el vi en 
llocs que el puguin explicar", diu. La restauració és un dels 
puntals del seu projecte, així com les vinoteques especialit- 
zades. N'enumera diverses, entre les quals algunes on té 
tastos previstos com Tannat i Temps de Terra, a Barcelona. 
Els vins de Celler Frisach viatgen per les Terres de l'Ebre 
principalment, Barcelona capital, Lleida i Andorra i, quant 
a l'exportació, als EUA, Holanda i Amsterdam i Alemanya. 
De les 5.000 ampolles inicials s'ha assolit ara la xifra de 
30.000 i recorda que "el marge comercial de cada ampolla 
venuda és molt baix". 

És una feina àrdua que només endolceix el tast de la 
vernatxa blanca jove que compartim. Hi endevinem la 
ginesta, la mel, els ametllers. Aromes suggerents i del 
temps, les mateixes que es perceben en obrir la finestra a 
Corbera d'Ebre. "Per mi beure vi ha de ser un plaer. El fem 
per gaudir-lo, no té sentit de cap altra manera." I aquest 
entusiasme en l'elaboració el trasllada també a les xarxes 
socials. "A través de Faceboolx també venc cultura de vi, 
un hàbit que tenim o teníem i que malauradament es perd 


en el nucli familiar. A casa ho hem viscut sempre amb el 
porró a taula, l'avi fent un frago i deixant-nos sucar-hi el 
pa", comenta. "Si de petit t'ensenyen a lligar les sabates, ho 
acabes sabent fer", alliçona. De la mateixa manera s'aprèn 
a estimar el vi, però és conscient que l'herència que ell ha 
rebut no és generalitzada. 

"Per a mi les xarxes socials han estat el salt per donar a 
conèixer el meu projecte. Quan vaig començar ningú no em 
coneixia i just quan començava a fer marca, em va ajudar 
moltíssim", explica convençut de les bondats d'eines com 
Facebootr, on clarament hi busca "amics, clients potencials 
i prescriptors". La idea és que els contactes de Faceboot, 
Instagram o Tvvitter puguin dir: "Veig això, ho vull." Posa 
al seu abast una necessitat o desig. A més a més, la pre- 
sència de la marca i els vins a la premsa ha anat creixent 
i recentment un article a La Vanguardia elogiava el Sang 
de Corb. "Em van dir de bon matí: surts a La Vanguardia i 
vaig pensar: què he fet2", comenta somrient. 

Conversem sobre la seva estratègia de comunicació, que 
també coordina ell mateix quan el temps li ho permet. "Fo- 
tografiar no és treballar, si és el que t'agrada, i aquest és el 
meu cas." Mentrestant, intercanvia opinions sobre l'elabo- 
ració dels seus vins: "No m'agrada donar moltes notes de 
fusta al vi, només la microoxigenació." Conscient que l'a- 
prenentatge és de per vida, té clar que un viatge que no dei- 
xarà de fer, quan el celler li ho permeti, és a Nova Zelanda. 


si Me 
el "Mai abans havia begut una garnatxa — 
blanca amb tant de caràcter i frescor, — 


e En Francesc ha revitalitzat l'art 
de la viticultura tradicional 
a la Terra Alta 


Vins a la Trinxera és l'activitat enoturística que promo- 
uen conjuntament Celler Frisach i l'empresa de guiatges 
Terra Enllà, del periodista Andreu Caralt i l'antropòloga 
i educadora Maite Hernàndez. Ambdós especialitzats en 
la Batalla de l'Ebre, han vist que els recorreguts a peu pel 
Poble Vell, lloc històric protegit per la Generalitat, són una 
oportunitat per donar a conèixer el territori i la història, 
amb un tast de vins com a colofó, a la mítica Cota 402, 
lloc de comandament de la 35a Divisió Internacional Re- 
publicana. El recorregut comença al Poble Vell de Corbera 
d'Ebre i, com expliquen els guies, des de dins del munici- 
pi "es contempla un paisatge colpidor amb els evocadors 
carrers, el conjunt escultòric de l'Abecedari de la Llibertat, 
l'església nua i l'impressionant campanar". Un recorregut 
farcit d'experiències i relats que l'Andreu i la Maite pre- 
senten en suport imprès i digital que no deixa indiferent 
ningú. El Poble Vell, en runes, és "testimoni únic de la Ba- 
talla de l'Ebre". 

Un vent de cerç salvatge ens acompanya el dia de visi- 
ta, primer cap de setmana de febrer. L'oratge recorda que 
aquestes terres de vida pacífica ara van ser un terrabastall 
temps enrere. Terra Enllà explica que "més de 75 anys han 
transcorregut però les runes es mantenen (...J. Corbera d'E- 
bre contempla com les vinyes que foren testimoni de la cru- 
eltat de la batalla, que patiren la destrucció, afloren en el dia 
d'avui i reviuen el territori". 


La vinya és una oportunitat, és el futur d'aquest paisat- 
ge difícil, agrest i sovint tan incomprès com desatès. Ha es- 
tat mosaic de cultures, espai de trànsit de diferents civilit- 
zacions, epicentre de batalles sanguinàries que molts volen 
oblidar. Però no la generació d'en Francesc, fill del poble, 
que reivindica la història, no vol que caigui en l'oblit, creu 
que cal que serveixi d'exemple i ha trobat en els vins la mi- 
llor manera d'expressar-ho. Va ser el primer a creure en les 
possibilitats del paisatge per emmarcar els tastos de vi. Ara 
una aliança pràctica i espiritual amb Terra Enllà els permet 
compartir visita. Ell dirigeix el tast en un dels miradors més 
impressionants de la comarca. I allà explica peripècies i mi- 
sèries, les raons dels seus vins. 

"El nostre és un territori verge, només hi tenim amet- 
llers, vinya i olivera. És la toscana catalana." Es mostra 
convençut de la bellesa del paisatge i no li falta raó, sobre- 
tot quan surt el sol i escalfa. Cap a la primavera, amb els 
ametllers florits, la imatge és dantesca, preciosa, impressi- 
onant. "A mi m'agrada més la tardor, perquè els colors són 
més diversos, la llum més matisada, hi ha uns dies que són 
per gravar el paisatge des de dalt", comenta Ferré, sabedor 
que el fotògraf que ens acompanya, Maoz Eliatim, duu a 
la motxilla un drone. Promet avisar per filmar des de l'aire 
la comarca. 

"Com anava dient, havia estat buscant el Francesc 
durant un temps abans de trobar-lo. La Terra Alta és un 
paisatge sorprenent, la Toscana de Catalunya, com diu el 
Francesc. Les elevacions muntanyoses, el sol, el vent diari i 
el terreny pedregós li concedeixen un potencial que m'han 
fet tornar, una vegada i una altra, a la recerca de vins que 
poguessin expressar-ho." Andrevy Yandell tenia clar que el 
paisatge terraltí havia de donar vins molt personals i no va 


acabar la recerca fins topar amb en Francesc. "Li pregun- 
tava a qualsevol que volgués escoltar si coneixien alguna 
bona garnatxa blanca de la Terra Alta, però sempre era en 
va. I va ser així fins que va arribar el dia, mentre sopava a 
altes hores amb Albert Canela i Mariona Vendrell (Succés 
Vinícola), amb una ampolla d'un increible Carriel dels Vi- 
lars 2001, brut nature reserva, de l'Empordà. Em van ins- 
pirar amb la seva particular visió del trepat (tot i que la 
seva nova parellada és deliciosa), i van ser uns dels primers 
productors amb els quals em vaig comprometre, per la qual 
cosa tinc ferma confiança en el seu criteri." 

Es van posar en contacte a través dels enòlegs Mario- 
na Vendrell i Albert Canela, que tenen el seu projecte viti- 
vinícola al viver de celleristes de Barberà de la Conca, un 
projecte pioner a Europa. Es coneixien amb Francesc Ferré 
d'haver estudiat junts a la Universitat Rovira i Virgili: "Em 
van parlar d'un xic de la Terra Alta amb qui havien estudi- 
at i que treballava amb garnatxa blanca, a Corbera d'Ebre 
i, tot i que ells no l'havien tastada, em van passar el seu 
telèfon." 

Andrevv Yandell no va trigar a fer el contacte. Trumpet 
VVines ho va tenir clar des del principi. Si Mariona Vendrell 
i Albert Canela són uns elaboradors de vi increibles, segur 
que la recomanació també era excel-lent. 

Les sensacions que ens trasllada Yandell parlen per elles 
mateixes: "El Francesc i jo vam tastar el seu vi durant un 
sopar a Vilalba dels Arcs. Mai abans havia begut una gar- 
natxa blanca amb tant de caràcter i frescor, en cap altre lloc, 
i encara menys a la Terra Alta. En comptes d'esperar que 
el raim estigués completament madur i tingués una bona 
mida, veremava en el moment que estava a punt, de vega- 
des una setmana abans que els seus veins. Els ceps encara 


tenen terroir en aquell moment, abans que el caràcter de la 
varietat fes desaparèixer els matisos de l'argila calcària. El 
vent continu que acarona Corbera manté l'acidesa del raim 
i manté baixos els nivells de sucre mentre va madurant, 
amb la qual cosa s'aconsegueix un vi complex, refrescant. 
El que feia que aquell vi fos tan especial és una combinació 
del sòl i el cultiu, a més a més del mètode tradicional de 
fer-lo. Evidentment, no es pot obtenir aquell toc mineral i 
la llarga persistència que Francesc aconsegueix en el seu vi 
sense aquest sòl viu, ni el seu caràcter sense el propi llevat 
natural. En lloc de recórrer a additius químics, a la sobreex- 
tracció o l'excés de sofre, empra una tècnica gairebé caigu- 
da en l'oblit: la cofermentació. Fermenta els blancs amb les 
pells per estabilitzar les seves creacions." 

Es nota que coneix en profunditat el vincle amb el ter- 
rer del Francesc Ferré, la seva cura i obstinació, però també 
com es desenvolupa tot el procés d'elaboració rebuscant la 
tradició de noves formes d'expressar-se. Aprecia els vins 
del Celler Frisach i la tasca del seu jove enòleg, sobre el 
qual afirma amb rotunditat: "Ha revitalitzat l'art de la viti- 
cultura tradicional a la Terra Alta." 

Certament, el perfil dels seus clients parteix d'unes ma- 
teixes arrels: "Els vins surten de sòls vius de cultiu orgànic 
de petits productors, fermenten amb llevats naturals i no 
se'ls afegeix res, només una mica de SO,, de vegades." A la 
llista hi ha Sara Pérez i René Barbier, viticultors de la DOQ 
Priorat, Mas Candí, de la DO Penedès, Carriel dels Vilars, 
de la DO Empordà, i Succés Vinícola, de la DO Conca de 
Barberà, entre altres. Andrevv Yandell sentencia: "Estic tre- 
mendament agrait de treballar amb gent tan autèntica, se- 
riosa i carregada de talent, perquè ells són els que fan que 
Trumpet V/ine sigui el que és. Tinc vins de deu productors 
a Califòrnia, i n'hi haurà més." 

Amb ell els vins del Celler Frisach han viatjat lluny, pro- 
bablement San Francisco és el punt més allunyat de la Terra 
Alta conegut on es comercialitza el vi. La tasca de Yandell 
ha estat imprescindible per posicionar-lo en restaurants 
amb estrella Michelin de la costa oest: "Venc els vins del 
Francesc per tota la zona de la badia (San Francisco, Oah- 
land, etc.) i els portaré encara més al sud, a Los Angeles, 
quan obri mercat allà, aquest estiu." L'aventura americana 
de la vernatxa ja està en marxa i Ferré té ganes de veure -la 
en primera persona aquest estiu. Andrevv Yandell ha sabut 
distribuir aquests vins en restaurants, enoteques i vinateri- 
es: "Cadascun dels vins del Francesc supera amb escreix el 
preu. El maridatge amb el menjar de la zona és fantàstic, 


perquè tenen equilibri, estructura i acidesa per acompa- 
nyar gairebé tot, i també per prendre una copa sense cap 
motiu: el cupatge és tan deliciós tant si el prens sol com 
amb un bon bistec, i les seves garnatxes van bé amb gairebé 
tot, des del peix fins a les costelles de porc." La versatilitat 
dels vins terraltins comença a ser reconeguda també més 
enllà de les nostres fronteres. Aquests dies, L'Abrunet blanc 
de Frisach ha trobat un maridatge excepcional amb l'esca- 
marlà de Sant Carles de la Ràpita, però al Sang de Corb li 
esperen temptadors àpats en terreny californià. 


e En l'època que vaig ser al front 
vaig fer i vaig veure més coses 
que en els cinquanta anys 
que van venir després 


La frase la va pronunciar Miquel Flamarich, un dels biberons 
de la Batalla de l'Ebre. Tots els turistes que participen en el 
guiatge de Terra Enllà escolten la frase, la interioritzen i la 
reflexionen. El Francesc és un d'ells. El colpeix saber com 
van patir els corberencs la guerra, tant com l'afectació que 
va tenir sobre l'agricultura de la comarca. Terra Enllà men- 
ciona un dels volums de la col-lecció La Batalla de l'Ebro, de 
Lluís Mezquida, amb dades relatives al terme municipal de 
Gandesa que podrien ser extrapolables a Corbera d'Ebre, 
si no són pitjors encara, per com va ser atacada la població. 
El text que cita l'empresa de guiatges diu així: "Abans de la 
guerra hi havia 5,4 milions de ceps i se'n van perdre 2,16. 
Quant a oliveres, n'hi havia 29.600 i se'n van arrasar 11.840, 
i d'ametllers se'n van perdre 13.200, i n'hi havia 33.000 de 
xifrats als inicis." 

Amb la memòria sempre clara, Celler Frisach no oblida, 
recorda. Intenta fer avinent a tots els amants del vi aquesta 
història tan dramàtica que va viure el seu poble. Cal conèi- 
xer la realitat, fer-hi front i positivar-la. Amb Terra Enllà ho 
van aconseguint, però la proposta de descobriment enotu- 
rística i històrica va més enllà. Recentment, amb la revista 
Terres Magazine, han organitzat un photo-mvalF pel Poble Vell 
de Corbera. Els autors de la revista escriuen: "Res a la Terra 
Alta com el vi ens convida a gaudir del patrimoni històric, 
cultural i paisatgístic d'un territori molt valuós que, a poca 
poc, va perdent la por. La primera collita del Sang de Corb 
negre ha vist la llum l'any de commemoració del 75è ani- 
versari de la finalització de la Batalla de l'Ebre. Fou presen- 
tat el dia 25 de juliol al Poble Vell de Corbera d'Ebre. Una 
posada en escena molt encertada, que ens demostra com el 
vi també pot ajudar-nos a fer memòria d'un passat tràgic, 
sempre massa tendre." 

A Corbera d'Ebre hi ha el centre d'interpretació 115 dies 
del Consorci Memorial dels Espais de la Batalla de l'Ebre, 
N'esdeveniment en el qual la vida i els ideals de molta gent 
foren tràgicament posats en joc", es recorda al vveb. Un es- 
pai que relata "la dissort dels prop de 2.500 habitants que 
vivien aleshores a la població", al Poble Vell, emplaçat al 
turó de la Montera, amb una única finalitat d'"apel-lar a la 
reflexió i a les emocions per afavorir la reconciliació amb 
el passat". El vi del Celler Frisach també la busca i la fa 
compatible amb els versos de Vicent Andrés Estellés: "El vi 
encenia la taula, encenia la casa, encenia la vida." 

L'ego, per a què tant2 Si el 
consumidor final no compra 
per ego sinó per Terra Alta 


"Els vins estan enllaçats sempre amb moments", respon 
quan li demano per un vi que el defineixi a aquestes alça- 
des de vida professional, deu anys després dels inicis. Em 
respon que encara no té prou perspectiva, però el vi el tria 
d'acord amb l'estat d'ànim o el moment vital: "Crec que ara 
estic en un moment pensatiu, reflexiu, i el vi que va millor 
per a aquest estat és amb estructura, complex, que quan el 
beus siga com estar davant d'un mateix, et faça interrogar", 
reflexiona. "No crec que existisca el millor vi del món." 


"Itàlia m'agrada molt, els vins italians són sorprenents i 
després hi ha la Toscana, el Piemont, el paisatge, voltar per 
allà ha de ser impressionant, a més a més a Sant Gimig- 
nano també elaboren vernatxa." Dels italians admira que 
busquin la subtilesa i l'aire en el vi, mentre que a Catalunya 
s'ha insistit més en la concentració. "Agafaré el cotxe i me 
n'aniré o sí o sí a veure què fan, tan aviat pugui. Fa tres 
anys que no faig vacances." 

També té previst viatjar en breu a Califòrnia per conèi- 
xer el recorregut que segueixen els seus vins de la mà d'An- 
drevv Yandell. "Allà el que m'interessa és descobrir el gan- 
xo comercial, com s'ho fan perquè la tercera anyada d'un 
vi ja tinga preu de vins top. En saben molt, de vendre. Per 
això tinc ganes de conèixer el territori que, a més, produ- 


eix vins bons. Allà saben donar-li valor a l'intangible, el vi, 
nosaltres encara no, i veure-ho dins d'una ampolla... En 
tinc moltes ganes." Em revela, però, que no només visitarà 
cellers i tastarà vins. L'Andrevv li ha posat la mel als llavis 
per practicar surf. Li pregunto si en sap, de fer surf. Res- 
pon: "No, però allà és el que toca." 

Li pregunto sobre França, el país en què sovint els enò- 
legs s'emmirallen, ja sigui Bordeus o Borgonya, i comenta: 
"M'agrada la manera que tenen d'entendre el vi, però tam- 
bé passa al Priorat. El discurs de 'sóc viticultor, faig vins, 
defenso els meus vins, crec en el seu potencial, m'agrada 
la faena que faig'. Aquesta és una filosofia essencial, que 
engloba vi i vinya." 


Ruta gastronòmica 


Viu amunti avall, parlem per telèfon perquè les agendes no 
acaben de coincidir. Ell acaba d'arribar d'Andorra. Li pre- 
gunto com ha anat i somrient etziba: "És nostral" Però allà 
a on li agrada perdre's, desconnectar, és a Mas d'en Curto, 
entre el Perelló i Rasquera, a prop de casa seva. "Tenen una 
filosofia similar a casa nostra, crec que va ser la primera 
casa rural de les Terres de l'Ebre i tenen un restaurant que 
per arribar-hi has de recórrer tres quilòmetres i mig de pis- 
ta forestal", comenta. Hi has de voler anar expressament. 
"A Mas d'en Curto se t'atura el temps, entremig de pins, a 
la terrassa, envoltats de gallines, ànecs, arbres fruiters... Tot 
per a consum propi del restaurant, això és més que quilò- 
metre 0. Tots els plats són molt elaborats i la Rosa, la mes- 
tressa, cuina productes típics de l'Ebre. És fantàstic veure 
la carabassera i com després et servixen les carabasses arre- 


Panoràmica des de la cota 402 


bossades. Arribes a les dues de la tarda i a les set encara hi 
ets. Allà desconnectes. Tens vistes a la serra de Cardó. És la 
partida Los Burgans, amb un microclima que et fa estar de 
cine." En resum, "cuina honesta i creativa amb productes 
ecològics". 

Per Francesc Ferré, un altre must a les Terres de l'Ebre és 
el restaurant Miravall de Batea: "És un lloc que m'agrada 
molt, és de la Terra Alta i el Ricard Vidal, fill dels propie- 
taris, és jove i ha impulsat una renovació de la carta molt 
interessant i amb molt bona relació qualitat-preu. Creiem 
molt en la gent jove que ho fa bé, ell se n'està sortint i això 
és bonic." El Ricard prepara menús degustació, cuina ela- 
borada, i marida els plats amb oli d'oliva verge extra de les 
Terres de l'Ebre i vins dels millors cellers terraltins. Una 
revolució comparada amb la cuina més quotidiana de la 
generació anterior. 


54. ITINERARIS PERSONALS 


"A Barcelona sempre tinc una menció especial per al 
restaurant AbaC, de Jordi Cruz, perquè va ser el primer top 
on van confiar en els vins del Celler Frisach i som al menú 
degustació", revela. "Amb el xef David Andrés Morera ens 
portem molt bé, és el cap de cuina i amb qui hem establert 
tots els contactes. Fa gràcia que la gent jove planti batalla. 
Ara fa poc li van donar el premi al San Pellegrino Young 
Chef 2015." Se'l veu parlar amb entusiasme sempre que 
es refereix a col-legues que fan les coses amb ànima en el 
sector del vi i la gastronomia: "El Somiatruites d'Iguala- 
da també és cuina d'autor a preus assequibles, amb menú 
diari a 12 euros. Sempre que pujo per la zona m'hi esca- 
po. El germà del David Andrés és arquitecte i plegats han 
emprès el projecte a la capital de l'Anoia. Els plats són molt 
elaborats i menges uns macarrons presentats i elaborats de 
manera diferent, com també la truita amb patata... Allà hi 
ha els Abrunet com a vi de la casa." 

Viu molt en primera persona cada experiència. Supo- 
so que és una mescla del caràcter i de la curta però sò- 
lida trajectòria. Quan conversem per telèfon, segueix 
assaborint el primer premi a la divuitena Fira del Vi 
de Queretes, l'únic certamen d'aquestes característi- 
ques de Terol que reuneix cellers del Baix Aragó i de 
la DO Terra Alta. "El premi a Queretes pel Sang de 
Corb com a millor vi negre és millor que qualsevol 
primer premi en un concurs internacional. Els meus 
futurs clients són aquí, al territori", diu orgullós. Es 
mostra satisfet de la presència de cellers terraltins a 
Queretes, com Bàrbara Forès, la Cooperativa de Bot i 
Batea. "Els cellers de la Terra Alta són companys, els 
meus competidors són la cervesa i la Coca-Cola." 


"Ala Terra Alta ens ajudem, els cellers són petits i tots 
són un suport, a Jordi Miró li demano una tapadora, a 
un altre, la bomba de pasta, l'encapsuladora a un ter- 
cer, que si sabem que algú compra ampolles, li'n de- 
manem que ens n'encarregui també un palet. Estem 
tots en el mateix barco. Com més soni la Terra Alta, 
millor. L'ego, per a què tant2 Si el consumidor final no 
compra per ego sinó pel territori, per la Terra Alta". 


VVine bars de Francesc Ferré 


Barcelona 


Bar Brutal — Can Cisa: "Encara no hi som, però m'a- 
gradaria que els vins de Celler Frisach hi entressin. És 
exclusiu de vins naturals, no ecològics, provaré amb 
La Foradada quan surti al mercat". 


http: / / vvvvvv.cancisa.cat / 


Monvínic: "Com a establiment de prestigi està molt 
bé. He d'agrair la confiança de Cèsar Cànovas i el su- 
port de Joan Gómez Pallarès per introduir-m'hi. Hi 
servim el Sang de Corb i el Vernatxa." 


http: / / vvvvvv.monvinic.com / 


Bar à vins/ Moritz Barcelona: "Estem contents d'ha- 
ver-hi pogut organitzar un tast que pot ser un pas pre- 
vi perquè hi siguin els nostres vins a copes. Són esta- 
bliments amb referència que no hem de menystenir." 


http: / /moritz.com / ca / seccio / moritz-bar-vins 


———— 
VVine bars de Francesc Ferré 


Terres de l'Ebre 


Vinoteca Tanins (Tortosa): "És la primera vinoteca 
que va confiar en mi i això sempre és d'agrair. Me 
n'hi vaig anar carregat de caixes amb vi ecològic i 
justament estaven mirant d'incorporar-ne un a copes. 
Amb el Jordi vam decidir quina referència hi posarí- 
em, i allí hi som des dels inicis." L'establiment té un 
ampli repertori de vins, caves i cerveses artesanes de 
les Terres de l'Ebre i permet degustar copes, tapes i 
aperitius divertits. 


http: / / vvvvvv.taninsvinoteca.com /es 


Lleida 


Vinicia: "Amb el Gregori, el Jordi, el Raúl i el Marc 
—que són una petita família— ens ho vam passar 
molt bé, la vam liar parda quan vam organitzar el tast. 
Em van dir de portar-hi tots els vins, fins i tot vaig 
dur el Rarme i el vaig degollar davant de tothom. 
Mira que havien fet tastos amb cellerers de cava i 
xampany... I va haver de ser un de la Terra Alta qui els 
Va sorprendre degollant l'ampolla". Botiga especialit- 
zada amb repertori extens de referències que convida 
a "deixar-se seduir pel vi". 


http: / / resleyt.com /es /tiendas / vinicia 


Celler Frisach 


Av. Catalunya, 26 
Corbera d'Ebre (Terra Alta) 


Telèfon 977 421 215 
Mòbil 696 023 617 


vrvvvv.celler-frisach.com 


https: / / vvvvvv.faceboole.com / cellerfrisach 


https: / / vvvvvv.instagram.com / cellerfrisach / 

QUÈ N'OPINEN 


Jaume Clua, enòleg 


Amb el Francesc som gairebé família, no seré imparcial. 
De petits amb el germà eren el terror dels carrers de Corbe- 
ra. Tenen una família que els han ensenyat a pencar des del 
primer dia. De treballar, se'n foten un fart. I el Francesc té 
la virtut de saber ser a tot arreu. Vaig ajudar-los en la pri- 
mera collita, quan van decidir no vendre més raim a tercers 
i començar a fer el seu vi. Després, quan el Francesc va 
agafar les regnes del projecte propi, sempre hi he estat per a 
tot el que ha volgut preguntar. Celler Frisach, en poc temps 
i amb les condicions precàries amb què va començar, ha 

fet un llarg recorregut en tan sols deu anys. El Francesc té 
interès per tot allò que passa a l'entorn, tot el dia tombant, 
fent presentacions, movent les xarxes socials i el més impor- 
tant, té un projecte sòlid al darrere i el nivell dels seus vins 
està més que bé. S'ha sabut espavilar, cosa que no ha fet, per 
exemple, la Cooperativa de Corbera i sí que han fet altres 
cellers cooperatius de la comarca com els de Batea, Bot, 
Gandesa... Í ho ha fet amb uns mitjans limitats. Al final, la 
faena ben feta posa cadascú al seu lloc. Ell no ha parat, ni 
quan estudiava ni ara, ve d'una cultura familiar de treballar 
dur. Si em preguntes què m'ha sorprès més de tot el que 

he tastat fins ara et diré que la vernatxa blanca jove. Ara ja 
és un vi molt perfilat, molt varietal però aleshores, fa tres 

o quatre veremes, ja em va sorprendre moltíssim tastada al 
dipòsit. Era brutal, més tropical que ara, però recordo haver 
dit "Déu n'hi dol per ser els inicis". Penso que ha treballat 
molt bé la vinificació, com també la història, la fonètica dels 
vins... Els resultats són evidents 


David Andrés Morera, cap de cuina del Restaurant 
Abac i propietari del Somiatruites 


Vaig conèixer Celler Frisach a través del sommelier de PÀ- 
bac, quan el vi ens arribava a través d'un distribuidor jove 
que ens presentava coses interessants. Ens va estranyar que 
de cop i volta ens digués que no hi havia més vi, quan en 
realitat el distribuidor tenia deutes amb els cellers —això ho 
vam saber després. Com que ens agradava molt i coneixíem 
la història del nano, el Francesc, que és una mica més gran 
que jo d'edat i ens agradava el vincle tan estret amb la terra, 
el vaig trucar perquè també el volia col'locar al Somiatruites 
d'Igualada. Quasi li agafa un atac de cor quan li pregunto 
com és que no tenia vi, si en tenia el magatzem ple. Alesho- 
res vam iniciar una relació molt maca. El vam reincorporar 
a P'Àbac i al Somiatruites. El Vernatxa és increible, però 
més que el vi el que ens ha arribat és la seva empenta, que 
és jove però ho intenta fer sempre el màxim de bé. Ésa 

les vinyes però troba el moment per pujar expressament a 
portar-nos el vi. El tracte és molt personal. Al Somiatruites 
tenim L'Abrunet blanc i negre i a P Àbac, el Vernatxa al 
menú degustació, que és el 80 9 dels serveis que fem. Faig 
sempre el possible per defensar-lo. És un vi de la casa molt 
fàcil de beure, que et trasllada a la Terra Alta. Fa dos anys 

i mig que és al menú de degustació i això en un vi és tot un 
rècord. Però s'ho val, perquè qui el fa s'estima el producte i 
és molt proper al client" 


AGRAIMENTS 


A totes les persones que he consultat i plantejat dubtes i han tin- 
gut temps i ganes de donar-me resposta. A tothom amb qui he 
compartit estudis, he establert converses i he creuat missatges re- 
lacionats amb el món del vi, dels qui indubtablement he après i ho 
continuaré fent. A les dues persones que em van donar la vidai a 
la persona amb qui tinc la sort de compartir-la cada dia. 


Ruth Troyano Puig 

DO Terra Alta 
FRANCESC FERRÉ 


Jaume Clua jenòleg): 


Ve d'una cultura familiar de treballar 
ee dur. Si em preguntes què m'ha 
sorprès més de tot el que he tastat 
fins ara et diré que la vernatxa 
blanca jove (...) Penso que ha 
treballat molt bé la vinificació, com 
també la història, la fonètica dels 
vins... Els resultats són evidents 


